Ulkopoliittinen instituutti

Ulkopoliittinen instituutti (lyh. UPI; , ) on suomalainen valtiollinen kansainvälisen politiikan tutkimuslaitos. Se on perustettu kahteen kertaan, ensin vuonna 1961 ja uudelleen 2006. Instituutin johtajana toimii Mika Aaltola.

Alkuperäinen UPI 1961–2006 
Alkuperäinen Ulkopoliittinen instituutti perustettiin vuonna 1961 Paasikivi-seuran aloitteesta. Myöhemmin sen taustaorganisaatioksi tuli opetusministeriö.

Instituuttia ylläpiti Ulkopolitiikan tutkimuksen säätiö, joka sai rahoituksensa pääasiassa valtionapuna. Tämä instituutti lakkautettiin vuoden 2006 lopussa. Ulkopolitiikan tutkimuksen säätiö jatkaa toimintaansa edelleen Paasikivi-seuran yhteydessä.

Ulkopoliittinen instituutti 2006– 
Suomen eduskunnan satavuotisjuhlaistunnossa kesäkuussa 2006 perustettiin riippumaton tutkimuslaitos, joka keskittyy toiminnassaan kansainvälisiin suhteisiin ja Euroopan unioniin. Instituutin tehtävänä on tuottaa korkeatasoista tutkimusta, joka palvelee myös poliittista päätöksentekoa. Instituutin perusrahoituksesta huolehtii eduskunta. Instituutin toimitilat sijaitsevat Helsingissä.

Ulkopoliittisen instituutin tutkimustoiminta kohdistuu erityisesti Euroopan unioniin ja sen ulkosuhteisiin, kansainväliseen ympäristö- ja luonnonvarapolitiikkaan, Venäjän sisäisen kehityksen ja kansainvälisten tekijöiden vuorovaikutukseen sekä kansainvälisen järjestelmän murrokseen, erityisesti Kiinan ja Yhdysvaltojen muuttuvaan asemaan. Instituutin tutkimuksen tavoitteena on tuottaa korkeatasoista ja selkeää aineistoa tieteelliselle yhteisölle, poliittisille päättäjille ja yhteiskunnalliseen keskusteluun. Toiminnassaan instituutti pitää yllä aktiivisia kansainvälisiä suhteita.

Kotimaisten ja kansainvälisten luentojen ja seminaarien järjestäminen on keskeinen osa Ulkopoliittisen instituutin toimintaa. Instituutti julkaisee myös Ulkopolitiikka-lehteä sekä raportteja tutkimustuloksista ja ajankohtaisista kansainvälisistä kysymyksistä. Lisäksi instituutti ylläpitää Suomen ulkopolitiikan asiakirja-arkistoa ja kronologiaa osoitteessa www.eilen.fi.

Instituutin nykyinen johtaja Mika Aaltola on ensimmäinen, joka valittiin tehtäväänsä puolueiden ulkopuolelta.

Organisaatio

Hallitus 
Ulkopoliittista instituuttia johtaa eduskunnan nimittämä hallitus, joka päättää muun muassa instituutin taloudesta ja tutkimusohjelmasta, jota sen tutkijat toteuttavat tieteellisen autonomian periaatteiden mukaisesti. Hallitus nimittää instituutin johtajan. Kaudella 2020–2024 hallituksen puheenjohtajana toimii ulkoasiainneuvos Kai Sauer ja varapuheenjohtajana professori Anu Kantola. Muut jäsenet ovat ministeri, emeritakansanedustaja Sirkka-Liisa Anttila (31.12.2021 saakka), Syöpäjärjestöjen yhteiskuntasuhdepäällikkö Simon Elo (31.12.2021 saakka), professori Risto Heikkala, professori Mikael Mattlin, Keskuskauppakamarin kansainvälisten asioiden johtaja Lenita Toivakka (31.12.2021 saakka), professori Paula Vanninen ja  pääministerin erityisavustaja Lauri Voionmaa.

Neuvottelukunta 
Instituutilla on myös eduskunnan kansliatoimikunnan nimittämä neuvottelukunta, johon kuuluu enintään kahdeksan kansanedustajaa ja 12 tutkimuslaitoksen keskeisten yhteistyötahojen edustajaa. Sen tehtävä on seurata instituutin toimintaa ja ylläpitää ja kehittää tutkimuslaitoksen yhteyksiä sen keskeisimpiin yhteistyötahoihin. Lisäksi neuvottelukunta seuraa tutkimuslaitoksen toiminnan yhteiskunnallista vaikuttavuutta. Neuvottelukunnan toimikausi on neljä vuotta.

Neuvottelukunnan jäsenet kaudella 1.6.2019–1.6.2023 ovat:
 Kansanedustajat
 Mikko Savola, puheenjohtaja (kesk.)
 Saara-Sofia Sirén, varapuheenjohtaja (kok.)
 Sanna Antikainen (ps.)
 Sari Essayah (kd.)
 Atte Harjanne (vihr.)
 Merja Kyllönen (vas.)
 Mats Löfström (rkp.) 
 Kristiina Salonen (sd.)
 Erkki Tuomioja (sd.)

Yhteistyötahojen edustajat
 Matti Anttonen, valtiosihteeri, ulkoministeriö
 Kaisamari Hintikka, Espoon hiippakunnan piispa
 Frank Johansson, toiminnanjohtaja, Amnesty Internationalin Suomen osasto
 Iikka Korhonen, johtaja, Suomen Pankin siirtymätalouksien tutkimuslaitos (BOFIT) 
 Rinna Kullaa, globaalihistorian tenure track -professori, Tampereen yliopisto; vieraileva professori, Wienin yliopisto
 Kristiina Kumpula, pääsihteeri, Suomen Punainen Risti
 Laura Lodenius, toiminnanjohtaja, Rauhanliitto
 Kaius Niemi, vastaava päätoimittaja, Helsingin Sanomat
 Antti Peltomäki, EU-komission Suomen edustuston päällikkö
 Kirsi Pimiä, kansliapäällikkö, sisäministeriö
 Teivo Teivainen, maailmanpolitiikan professori, Helsingin yliopisto

Henkilökuntaa ja tutkijoita 

Arkady Moshes työskentelee myös Washington D.C:ssä päämajaansa pitävän yhdysvaltalaisen Carnegie-säätiön palveluksessa.

Kritiikkiä 
Instituutin toiminnan ja selvitysten on usein mediassa arvioitu olevan poliittisesti värittynyttä. Kansanedustaja, eduskunnan ulkoasiainvaliokunnan jäsen Sirkka-Liisa Anttila piti vuonna 2016 Ulkopoliittista instituuttia "Naton haarakonttorina". Ulkoministeri Erkki Tuomioja on arvostellut instituuttia siitä, että se tuottaa pikemminkin mielipiteellisiä näkemyksiä kuin oikea-aikaista informaatiota ja analyysia. Ulkopoliittisen instituutin aiempi johtaja Teija Tiilikainen on toiminut myös kokoomuslaisten ministerien, mm. Alexander Stubbin, poliittisena valtiosihteerinä.

Mediassa 
Instituutin tutkija Teemu Sinkkonen arvioi syyskuussa 2015, että ”tarina pakolaisten joukkoon soluttautuneista terroristeista” näyttää olevan pelkkää satua, ja vertasi sitä Punahilkkaan.

Lähteet

Viitteet

Kirjallisuutta

Aiheesta muualla
 Ulkopoliittisen instituutin verkkosivut
 

Eduskunnan toimielimet
Suomen tutkimuslaitokset
Kansainvälinen politiikka
Politiikan tutkimus Suomessa